ໃນງານກິລາໂອລິມປິກລະດູໜາວປັກກິ່ງທີ່ຫາກໍ່ສິ້ນສຸດລົງໃນຫວ່າງມໍ່ໆມານີ້, ມີຕົວເລກຈຳນວນໜຶ່ງທີ່ເປັນໜ້າສົນໃຈ, ຄືມີນັກກິລາ 2.892 ຄົນທີ່ເຂົ້າຮ່ວມການແຂ່ງ ຂັນໃນງານ ມີ 1.314 ຄົນເປັນນັກກິລາເພດຍິງ ເຊິ່ງໄດ້ກວມເຖິງ 45,4% ຂອງຈຳນວນນັກກິລາທັງໝົດ ເຊິ່ງເປັນສະຖິຕິສູງສຸດໃນປະຫວັດສາດງານກິລາໂອລິມິປິກລະດູໜາວ. ໃນພິທີໄຂງານກິລາໂອລິມປິກລະດູໜາວປັກກິ່ງ, ຜູ້ຖືທຸງຊາດມີ 45% ເປັນເພດຍິງ, ມີຜູ້ຖືທຸງຂອງຄະນະນັກກິລາໂອລິມປິກຂອງປະເທດແລະເຂດແຄວ້ນຕ່າງໆເປັນເພດຍິງກວມ 73%. ໃນຂະນະດຽວກັນ, ລາຍການແຂ່ງຂັນເພດຍິງໃນງານຄັ້ງນີ້ກໍໄດ້ສ້າງສະຖິຕິໃໝ່, ໃນຈຳນວນທັງໝົດ 109 ລາຍການແຂ່ງຂັນນັ້ນ ມີລາຍການແຂ່ງຂັນເພດຍິງ 46 ລາຍການ. ສະນັ້ນ, ຈິ່ງສາ ມາດເວົ້າໄດ້ໄວ່າ: ງານກິລາໂອລິມປິກລະດູໜາວປັກກິ່ງໄດ້ກາຍເປັນງານກິລາໂອລິມປິກລະດູໜາວ ທີ່ມີຄວາມສະເໝີພາບລະຫວ່າງຍິງ-ຊາຍທີ່ສຸດ” ໃນປະ ຫວັດສາດ.
ເປັນຫຍັງງານກິລາໂອລິມປິກລະດູໜາວປັກກິ່ງຈິ່ງກາຍເປັນງານກິລາໂອລິມປິກລະດູໜາວ ທີ່ມີຄວາມສະເໝີພາບລະຫວ່າງຍິງ-ຊາຍທີ່ສຸດ” ໃນປະຫວັດສາດ, ນີ້ກໍເປັນຍ້ອນວ່າ: ຄະນະກຳມະ ການຈັດງານກິລາໂອລິມປິກລະດູໜາວປັກກິ່ງໄດ້ພະຍາຍາມຢ່າງບໍ່ລົດລະ ແລະ ວຽກງານສິດທິມະນຸດຂອງຈີນເອງກໍເຕີບໃຫຍ່ຂະຫຍາຍຕົວເລື້ອຍໆ.
ຄະນະກຳມະການຈັດງານກິລາໂອລິມປິກລະດູໜາວປັກກິ່ງຍັງໄດ້ກຳນົດວ່າ: ອັດຕາສ່ວນຂອງພະ ນັກງານເພດຍິງຂອງຕົນຈະບໍ່ໃຫ້ຕ່ຳກວ່າ 40% ຂອງຈຳນວນພະ ນັກງານທັງໝົດ, ອັດຕາສ່ວນຂອງອາສາສະໝັກເພດຍິງຈະບໍ່ໃຫ້ຕ່ຳກວ່າ 50%, ອັດຕາສ່ວນຂອງເຈົ້າໜ້າທີ່ບໍລິຫານອາສາສະໝັກເພດຍິງຈະບໍ່ໃຫ້ຕ່ຳກວ່າ 50%. ພ້ອມດຽວກັນນີ້, ຄຣີນິກໃນບ້ານພັກນັກກິລາ 3 ແຫ່ງກໍໄດ້ຈັດໃຫ້ມີຫ້ອງບົ່ງມະຕິແລະຫ້ອງປິ່ນປົວສຳລັບເພດຍິງເປັນການສະເພາະ, ມີແພດໝໍພະແນກແມ່ຍິງໃຫ້ບໍລິການສະເພາະສຳລັບເພດຍິງທີ່ເຂົ້າຮ່ວມໃນງານກິລາໂອລິມປິກລະດູໜາວປັກກິ່ງ. ນອກຈາກນີ້ແລ້ວ, ຈີນໄດ້ປະຕີບັດແຜນການສຶກສາໂອລິມປິກສຳລັບນັກຮຽນປະຖົມແລະມັດທະຍົມ ເຊິ່ງໄດ້ສ້າງໂອກາດໃຫ້ແກ່ນັກຮຽນຍິງແລະຊາຍໃຫ້ສາມາດເຂົ້າຮ່ວມກິລາຫິມະແລະນ້ຳກ້ອນຢ່າງສະເໝີພາບກັນ. ນັກກິລາຈີນ 176 ຄົນທີ່ເຂົ້າຮ່ວມການແຂ່ງຂັນໃນງານກິລາໂອລິມປິກລະດູໜາວຄັ້ງນີ້, ມີເພດຍິງ 87 ຄົນ, ກວມ 49,43%, ເກືອບເທົ່າຈຳນວນນັກກິລາເພດຊາຍ.
ເປັນເວລາດົນນານມາແລ້ວ, ຈີນໄດ້ເອົາໃຈໃສ່ພັດທະນາແລະຮັບປະກັນສິດແລະຜົນປະໂຫຍດຂອງເພດຍິງມາໂດຍຕະຫຼອດ. ໃນລັດຖະທຳມະນູນຂອງ ສປ ຈີນໄດ້ລະບຸໄວ້ວ່າ: ນອກຈາກເຄົາລົບແລະປົກປ້ອງສິດທົ່ວໄປຂອງສິດທິມະນຸດແລ້ວ, ຍັງໄດ້ໃຫ້ຄຳໝັ້ນສັນຍາເປັນພິເສດກ່ຽວກັບການປົກປ້ອງສິດແລະຜົນປະໂຫຍດຂອງແມ່ຍິງ.
ໃນວັນແມ່ຍິງສາກົນປີນີ້, ບົດລາຍງານວຽກງານຂອງຄະນະປະຈຳສະພາປະຊາຊົນແຫ່ງຊາດຈີນ, ບົດລາຍງານວຽກງານຂອງສານປະຊາຊົນສູງສຸດຂອງຈີນ ແລະ ບົດລາຍງານວຽກງານຂອງອົງການໄອຍະການສູງສຸດຂອງຈີນລ້ວນແຕ່ໄດ້ຄົ້ນຄວ້າພິຈາລະ ນາຮ່າງກົດໝາຍວ່າດ້ວຍການປົກປ້ອງສິດແລະຜົນປະໂຫຍດຂອງແມ່ຍິງສະບັບປັບປຸງ ເຊິ່ງຈະປົກປ້ອງແລະຍົກສູງສິດແລະຜົນປະໂຫຍດຂອງແມ່ຍິງໃຫ້ໄດ້ດີກວ່າເກົ່າ.
ການປົກປ້ອງສິດແລະຜົນປະ ໂຫຍດຂອງແມ່ຍິງກໍແມ່ນການປົກປ້ອງສິດສະເໝີພາບ ແລະ ການປົກປ້ອງສິດທິມະນຸດ. ແມ່ຍິງຈີນໄດ້ກວມເອົາ 1 ສ່ວນ 5 ຂອງແມ່ຍິງທົ່ວໂລກ, ການພັດ ທະນາແລະການຮັບປະກັນສິດແລະຜົນປະໂຫຍດຂອງແມ່ຍິງຈີນກໍເປັນການປະກອບສ່ວນອັນໃຫຍ່ຫຼວງໃຫ້ກັບການພັດທະນາວຽກງານສິດທິມະນຸດຂອງໂລກ. ການຈັດງານກິລາໂອລິມປິກລະດູໜາວປັກກິ່ງໃຫ້ກາຍເປັນງານກິລາໂອລິມປິກລະດູໜາວ ທີ່ “ມີຄວາມສະເໝີພາບລະຫວ່າງຍິງ-ຊາຍທີ່ສຸດ” ກໍໄດ້ສ່ອງແສງໃຫ້ເຫັນວ່າ: ວຽກງານສິດທິມະນຸດຂອງຈີນໄດ້ຮັບຄວາມຄືບໜ້າເລື້ອຍໆ.